CELEX: 32012R0715
Language: ro
Date: 2012-07-30 00:00:00
Title: Regulamentul de punere în aplicare (UE) nr. 715/2012 al Comisiei din 30 iulie 2012 de modificare a Regulamentului (UE) nr. 42/2010 privind clasificarea anumitor mărfuri în Nomenclatura combinată

7.8.2012   
            
            
               RO
            
            
               Jurnalul Oficial al Uniunii Europene
            
            
               L 210/4
            
         REGULAMENTUL DE PUNERE ÎN APLICARE (UE) NR. 715/2012 AL COMISIEI
   din 30 iulie 2012
   de modificare a Regulamentului (UE) nr. 42/2010 privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               În conformitate cu al doilea paragraf din coloana (3) a tabelului din anexa la Regulamentul (UE) nr. 42/2010 al Comisiei (2), produsul comestibil sub formă de tablete, descris în coloana (1) a tabelului respectiv, nu îndeplinește cerințele menționate în nota 2 litera (b) punctul (2) de la capitolul 19 din Nomenclatura combinată (NC), din cauza compoziției sale, a formei sale de prezentare și a utilizării sale ca supliment alimentar. Se exclude așadar clasificarea produsului la capitolul 19.
            
         
               (2)
            
            
               În lumina hotărârii Curții de Justiție a Uniunii Europene din data de 17 decembrie 2009 în cauzele conexate C-410/08 – C-412/08 „Swiss Caps” (3), în special punctul 33, clasificarea la poziția 2106 din NC a mărfurilor comestibile destinate utilizării ca suplimente alimentare poate fi avută în vedere doar în cazul în care preparatele alimentare în cauză nu sunt specificate sau incluse în altă parte. Preparatele alimentare destinate utilizării ca suplimente alimentare pot fi deci clasificate la alte poziții din NC, în cazul în care descrierea respectivelor poziții este mai detaliată.
            
         
               (3)
            
            
               Prin urmare, prezentarea și utilizarea unui produs comestibil ca supliment alimentar nu poate constitui un motiv de excludere din capitolul 19 al NC. Este deci necesar să se precizeze că unicul motiv pentru care produsul nu îndeplinește cerințele menționate în nota 2 litera (b) punctul (2) de la capitolul 19 din NC este compoziția sa.
            
         
               (4)
            
            
               Prin urmare, motivele enunțate în al doilea paragraf din coloana (3) a anexei la Regulamentul (UE) nr. 42/2010 trebuie modificate în mod corespunzător. Din rațiuni de claritate, însă, este oportună înlocuirea întregii anexe la Regulamentul (UE) nr. 42/2010.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 42/2010 se înlocuiește cu următorul text:
   
      
         „ANEXĂ
         
                     Descrierea mărfurilor
                  
                  
                     Clasificare
                     (Cod NC)
                  
                  
                     Motive
                  
               
                     (1)
                  
                  
                     (2)
                  
                  
                     (3)
                  
               
                     Produs compus din (% din greutate):
                     
                                 —
                              
                              
                                 plantă tânără de orz, sub formă de pudră
                              
                              
                                 28,8
                              
                           
                                 —
                              
                              
                                 miere
                              
                              
                                 27,5
                              
                           
                                 —
                              
                              
                                 plantă tânără de grâu, sub formă de pudră
                              
                              
                                 21,5
                              
                           
                                 —
                              
                              
                                 pudră de lucernă
                              
                              
                                 21,5
                              
                           
                                 —
                              
                              
                                 acid stearic
                              
                              
                                 0,4
                              
                           
                                 —
                              
                              
                                 piper
                              
                              
                                 0,25
                              
                           
                                 —
                              
                              
                                 picolinat de crom
                              
                              
                                 0,01
                              
                           (corespunzător unui conținut de 8,7 μg Cr per tabletă)
                     Produsul este destinat vânzării cu amănuntul sub formă de tablete și este utilizat ca supliment alimentar (o tabletă, de două ori pe zi).
                  
                  
                     2106 90 98
                  
                  
                     Clasificarea se stabilește pe baza regulilor generale 1 și 6 de interpretare a Nomenclaturii combinate și pe baza textului codurilor NC 2106, 2106 90 și 2106 90 98.
                     Deoarece, din cauza compoziției sale, produsul nu îndeplinește cerințele menționate în nota 2 litera (b) punctul (2) de la capitolul 19, clasificarea sa la acest capitol este exclusă.
                     Produsul nu îndeplinește cerințele menționate în nota complementară 1 de la capitolul 30, deoarece nu se indică nici utilizarea sa pentru anumite boli specifice, nici concentrația de substanțe active. Prin urmare, produsul nu trebuie considerat preparat medicamentos pe bază de plante, în sensul poziției 3004.
                     Se consideră, așadar, că produsul se încadrează la poziția 2106, ca preparat alimentar nedenumit și necuprins în altă parte și că este utilizat ca supliment alimentar, recomandat pentru păstrarea sănătății sau a stării de bine, în general. (A se vedea și notele explicative ale Sistemului armonizat, aferente poziției 2106, al doilea paragraf, punctul 16).”
                  
               
   
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 iulie 2012.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 12, 19.1.2010, p. 2.
   
      (3)  Rec., 2010, p.I-11991.